***Republika e Kosovës***

***Republika Kosova/Republic of Kosovo***

***Kuvendi Komunal Dragash/Skupština Opštine Dragaš/Dragash Municipality***

***Ne bazë te nenit 12, paragrafi 2, pika d) dhe te nenit 15 te Ligjit nr. 03/L-040 për Vetëqeverisje Lokale ("Gazeta zyrtare e Republikës se Kosovës, nr.28 dt. 2008"), nenit 12, pika 12.5, dhe nenit 32 te Ligjit nr. 02/L-57 për Institucionet e Kulturës ("Gazeta zyrtare e IPVQ, nr. 11. dt. 01 prill 2007"), dhe Nenit 32, paragrafi 32.2 të Statutit te Komunës se Dragashit, 01 Numër: 01-06-103/1 i datës 30/03/2018, Kuvendi Komunal i Dragashit, pas procedurës se diskutimit publik, në mbledhjen e mbajtur me datë \_\_\_\_\_\_\_\_\_\_\_\_\_\_\_2023 , miraton:***

***STATUTIN***

***E MUZEUT TE KOMUNËS SË DRAGASHIT***

## **Neni 1**

***Qëllimi***

Me ketë statut rregullohet statusi juridik i Muzeut në Komunën e Dragashit (ne tekstin e mëtejmë të Muzeut), veprimtaria e Muzeut, organizimi, përfaqësimi, planifikimi, buxheti dhe transparenca.

**Neni 2**

* 1. **1.** Muzeu është institucion i rëndësishëm i kulturës në komunë dhe ka për qellim të shërbejë në formimin e vetëdijes mbi historikun e trashëgimisë kulturore lëvizëse të rinise dhe te qytetarëve me anë të artefakteve etnologjike, historike dhe arkeologjike . Si i tille, Muzeu është qendra me e rëndësishme në grumbullimin, ruajtjen, përpunimin dhe shërbimin e lendeve muzeore.

1.1. Për realizimin e qëllimit, te drejtave dhe përgjegjësive qe i takojnë, Muzeu vepron në pajtim me dispozitat e Ligjit mbi institucionet e Kulturës, ketë statut, politikave programore të DKRS-së, sektorit të kulturës, dhe vendimet qe i miraton Kuvendi i Komunës së Dragashit.

### Neni 3

***Statusi juridik i Muzeut***

**1**.Muzeu i Dragashit është formuar në vitin 2014 në mbështetje të Organizatës Suedeze CHwB dhe emërohet Muze Etnografik i Dragashit, i vendosur në oborrin e Shtëpisë së Kulturës.

**2.** Komuna e Dragashit siguron mbështetje financiare dhe mbanë të drejtën e menaxhimit administrativ të tij.

### Neni 4

Selia e Muzeut është në qytetin e Dragashit, në hapësirat – oborrin e shtëpisë së kulturës në Dragash ,rruga\_\_\_\_\_\_\_\_\_\_\_\_\_\_\_

### Neni 5

**1.**Emërtimi i Muzeut është Muzeu Etnografik i Dragashit .

**2.**Muzeu ka status te institucionit kulturor publik, me te drejta dhe përgjegjësi qe i takojnë me Ligj, Statut dhe vendime te Kuvendit te Komunës së Dragashit

**3.**Pasuria dhe objekti është prone e Komunës

**4.**Ne ballinën hyrëse te vendit te Muzeut vendoset mbishkrimi në gjuhën shqipe dhe gjuhët zyrtare te cilat parashihen me Ligjin për përdorimin e gjuhëve nëpër komuna.

### Neni 6

Muzeu Etnografik i Dragashit hap xhirollogarinë e vet ne njërën prej bankave te licencuara ne Kosove, pas aprovimit te këtij statuti.

### Neni 7

**1.**Muzeu ka vulën e rrumbullaket dhe vulën katrore, e cila përdoret për protokollimin e shkresave zyrtare .

**1.2.**Vula e rrumbullaket është me diametër 4 cm, ne 3 rrathë koncentrike dhe përmban këto të dhëna:

**1.3.**Ne rrethin e pare, te jashtëm , shkruhet: Republika e Kosovës,

**1.4.** Ne rrethin e dyte shënohet Komuna e Dragashit Dragash,

**1.5.** Ne rrethin e tretë shkruhet: Muzeu Etnografik i Dragashit

1.6. Ne sipërfaqen e mbetur, brenda rrethit te tretë te vulës, vendoset emblema e Komunës së Dragashit.,

**1.7.** Teksti i vulës është me shkronja te mëdha shtypi, ne madhësi dhe forme te njëjte ne gjuhët zyrtare të Kosovës,

**2.**Vula katrore e protokollit është e madhësisë 6x2 .5 cm, me ketë përmbajtje, sipas renditjes :

**2.1.**Republika e Kosovës, Komuna e Dragashit, Muzeu Etnografik i Dragashit

**2.2**.Numri i protokollit i njësisë organizative, kurse në vazhdim lihet hapësire për shënimin e numrit te protokollit te shkresës.

## **Neni 8**

## ***Veprimtaria Muzeut***

### *Funksionet dhe detyrat e Muzeut*

**1.** Muzeu është institucion kulturor dhe informues, qe nxit te mësuarit gjate gjithë jetës , zgjerimin e dijes dhe interesin për ruajtjen dhe zhvillimin e trashëgimisë kulturore dhe historike.

**1.1.** Muzeu siguron qasje të lirë në informim dhe ofron shërbim te barabarte për te gjithë qytetarët.

**1.2**.Muzeu është institucion për koleksionimin, ruajtjen, promovimin dhe propagandimin e trashëgimisë kulturore dhe historike në Dragash,

**1.3**.Muzeu grumbullon materiale nga trashëgimia historike e kulturore të luajtshme dhe regjistron, përpunon, sistemon, ruan dhe mirëmban konservimin e lendeve muzeore.

**1.4.**Muzeu boton katalogë dhe siguron informata materialesh muzeore me karakter historik , kulturor dhe shkencor.

**2**.Koleksionet e muzeut, lejohen nëpërmjet blerjes dhe dhurimit. Komuna përmes DKRS-se, në rekomandim te sektorit të kulturës çdo vit ndan mjete buxhetore për pasurimin e lendes muzeore.

**3.**Per realizimin e qëllimeve dhe interesave te përbashkëta , Muzeu ka te drejte te krijoje marrëdhënie reciproke me muzetë e komunave e tjera, Muzeu i Kosovës me qellim bashkëpunimi ne ketë fushë për dhënien e ndihmës njëra tjetrës dhe plotësimin e veprimtarisë me koleksione, huazime dhe dhurata te ndryshme muzeore.

**3.1.**Muzeu i përfshirë ne cilëndo formë të bashkëpunimit nder komunal ose me Muzeun e Kosovës, veç e veç a bashkërisht, mban përgjegjësi juridike për të gjitha veprimet juridike, te cilat realizohen nga bashkëpunimi në fjalë.

**Neni 9**

**1.** Hulumton dhe mbledh material etnologjik nga kultura, materiale shpirtërore e sociale (veshje popullore, eksponate të ndryshme, fotografi , arkitektura popullore, doket e zakonet, etnomuzikologji dhe eksponate tjera arkeologjike)

**1.1.** Evidencon, rregullon, studion dhe përpunon lenden muzeore .

**1.2**.Ben publikimin e lendes etnologjike dhe arkeologjike, si dhe prezanton te dhënat për lenden etnologjike dhe arkeologjike, qoftë në ekspozitat e përhershme a tematike, në publikimet shkencore etj.

**1.3.**Identifikon dhe dorëzon për t 'u mbrojtur monumentet e lëvizshme te kulturës .

* 1. **1.4.**I incizon lenden etnologjike në terren.

**1.5.**Merr pjese ne realizimin e programit te punës se Muzeut në tërësi .

* 1. **1.6.**Kryen edhe punë të tjera nga domeni i veprimtarisë se tij.

**1.7.**Punon katalogët, prospektet dhe publikime e tjera, te cilat kane për qellim paraqitjen e raporteve dhe rezultatet e arritura nga fusha e etnologjisë dhe arkeologjisë.

**1.8.**Muzeu Etnologjik i Dragashit, hulumton, grumbullon, regjistron, publikon dhe ekspozon në ekspozitat e përhershme edhe artefakte dhe lëndë muzeore në lëmin e arkeologjisë, historisë dhe etnologjisë .

**2.**Etnologu dhe arkeologu çdo 6 muaj i rifreskojnë ekspozitat e përhershme etnologjike, historike dhe arkeologjike.

**Neni 10**

**1.**Ne kuadër te Muzeut zhvillohen edhe këto veprimtari:

**1.1**.Koordinimi i punëve profesionale brenda territorit te Komunës se Dragash duke e ndarë fondin e artefakteve dhe te koleksioneve muzeore proporcionalisht, duke u bazuar në vlerat historike,

**1.2.**Ofrimi i qasjes në materialet muzeore me anë të ekspozitave etnologjike dhe arkeologjike për te gjithë vizitoret e saj brenda territorit të komunës edhe me gjerë,

**1.3.**Bashkepunimi ne përpilimin e katalogut elektronik me Muzeun e Kosovës dhe ofrimin e tij ne dispozicion te qytetareve,

**1.4**.Bashkepunimi me muzetë e komunave të Kosovës, Muzeun e Kosovës edhe me muzetë ndërkombëtare,

**1.5.**Organizimi i aktiviteteve kulturore dhe edukative ne ambientet e muzeut, siç: janë ekspozitat e përhershme dhe te përkohshme, promovime te materialeve për zhvillimin e turizmit kulturor dhe veprimtari tjera muzeore,

**1.6.**Bashkepunimi me institucionet kulturore, shtëpitë botuese, shkollat, universitet dhe komunitetin, me qëllim të nxitjes se interesimit për trashëgiminë kulturore dhe historike dhe te mësuarit gjatë gjithë jetës ,

**1.7.**Prezantimi i shërbimeve dhe veprimtarive te saj për publikun me anë te web faqes, katalogëve, fletushkave, radio dhe TV-emisioneve dhe formave te tjera te informimit,

**1.8.**Perpilimi dhe botimi i publikimeve profesionale, si katalogë, doracak, fletëpalosje, revista etj., në pajtim me ligjet dhe Statutin,

**1.9.** Në koordinim me sektorin e kulturës të DKRS-së, harton projekte e programe për zhvillimin dhe ruajtjen e trashëgimisë kulturore e historike të Komunës së Dragashit

**1.10**.Krijimi i stendave ekspozuese shitëse ne kuadër te Muzeut te komunës së Dragashit

**1.11.** Ushtrimi edhe i veprimtarive te tjera ne pajtim me ligjet dhe këtë Statut, si dhe në pajtim me politikat zhvillimore të sektorit të kulturës në DKRS .

### Neni 11

1. Shërbimet qe behën në muze janë me pagesë.

1.1.Llojet e shërbimeve me pagese janë: vizitat kolektive dhe individuale, blerja e suvenireve, kartolinave, dekoreve te ndryshme dhe materialeve tjera qe paraqesin trashëgiminë kulturore - historike të muzeut në Dragash. Çmimi për këto shërbime miratohet nga Kuvendi i Komunës në bazë të propozimit te Drejtorisë për Kulture, Rini e Sport - sektorit të kulturës .

### Neni 12

# ***Organet e Muzeut***

***1.Organet e Muzeut janë:***

***1.1.Drejtori dhe***

***1.2.Kolegjiumi profesional***

### Neni 13

**1**.Menaxheri i Muzeut zgjidhet personi, i cili, përveç kushteve te përgjithshme te parapara me ligj, duhet te ketë edhe përgatitje superiore nga fusha e shkencave të historisë dhe se paku 3 vite përvojë pune në lëmin e trashëgimisë kulturore.

**1.2**.Drejtori i Muzeut zgjidhet në bazë të procedurave të konkursit publik te shërbimit civil te komunës nga një komision rekrutimi, i cili paraqet mendimin për kandidatin , kurse Kryetari i Komunës e emëron dhe nënshkruan kontratën e punës për mandat 4 vjeçar.

**1.3**.Ne kushtet dhe procedurat e caktuara ligjore, mund të shkarkohet edhe para

periudhës për te cilin është zgjedhur.

### Neni 14

***Detyrat e drejtorit te Muzeut***

**1.** Drejtori i Muzeut ka këto detyra:

**1.2**.Organizon, bashkërendon dhe mbikëqyr veprimtarinë e Muzeut,

**1.3**.Propozon politikat e zhvillimit te Muzeut dhe politikat për mbështetje financiare,

**1.4.**Organizon, mbikëqyr dhe motivon punën e personelit dhe jep udhëzime dhe urdhëresa në punë,

**1.5.**Paraqet raportet përkatëse për rezultate te punës dhe përdorimin e buxhetit,

**1.6.**Percjell problematiken e Muzeut dhe merr masa për zgjedhje me te mire dhe

**1.7**.Ushtron edhe detyra e autorizime dhe mban përgjegjësi te tjera në përputhje me kontratën e punës, dispozitat ligjore dhe aktet e tjera qe kane te bëjnë me Muzeun.

### Neni 15

# ***Kolegjiumi profesional***

**1.**Kolegjiumi profesional përbëhet nga 5 anëtarë, te cilët emërohen, ne konsultim me sektorin e kulturës, nga drejtori i DKRS-se për mandat 3 vjeçar.

**1.1**.Kolegjiumin profesional e përbëjnë 2 anëtarë nga Muzeu, 1 nga DKRS-ja dhe 2 të jashtëm.

**1.2**.Kolegjiumi profesional, si organ profesional këshillëdhënës i drejtorit te Muzeut, jep mendime profesionale, lidhur me organizimin e punës dhe kushtet për zhvillimin e veprimtarisë se Muzeut, shqyrton raportet dhe programet vjetore te veprimtarisë se Muzeut, jep propozime për aftësimin profesional të punonjësve dhe bashkëvepron ne përpilimin e punimeve profesionale, te cilat i boton Muzeu.

# **Neni 16**

# ***Përfaqësimi***

Muzeun e prezanton drejtori i tij. Në pamundësi te kryerjes së detyrave dhe përgjegjësive te drejtorit, atë mund ta zëvendësoje personi, te cilin, ne propozim te shefit te sektorit te kulturës, e cakton drejtori i Drejtorisë se Kulturës, Rinise dhe Sportit dhe ne ketë rast, ushtron të gjitha të drejtat dhe përgjegjësitë e drejtorit.

# **Neni 17**

# ***Financimi i muzeut***

**1.** Mjetet financiare për kryerjen e veprimtarisë se Muzeut sigurohen nga Buxheti i Komunës

**1.1.** Pagesa e vizitorëve te Muzeut;

**1.2.** Donacionet, fondacionet, bizneset, OJQ-të e themeluara në Kosovë dhe jashtë saj.

**1.3**.Burimet tjera te parapara me ligj dhe me aktet e tjera nënligjore dhe sipas këtij statuti.

# **Neni 18**

# ***Plani dhe Raporti i punës***

**1.** Muzeu harton planin vjetor te punës dhe raportin për punën e bërë. Plani i punës dhe raporti i punës për çdo vit propozohen nga drejtori, pas dhënies se pëlqimit nga sektori i kulturës se Drejtorisë se Kulturës, Rinise dhe Sportit.

### Neni 19

Muzeu planin e punës e harton ne pajtim me qëllimet, për te cilat është themeluar, objektivat e synuara, vëllimin , kapacitetet dhe cilësinë e shërbimeve te kryera nga Muzeu dhe ne pajtim me politikat zhvillimore te sektorit te kulturës të DKRS-se.

### Neni 20

# ***Njoftimi i punëtorëve, transparenca dhe sekretet zyrtare***

1. Njoftimi i punonjësve behët:

1.1.Me ane te publikimit te vendimeve te marra ne tabelën e shpalljeve te Muzeut, mjete të informimit dhe në web-faqen zyrtare të komunës dhe

**1.2**.Me kërkesa te secilit punonjës, ne mënyrë qe t'i jepen shënimet e kërkuara, përkitazi me realizimin e te drejtave dhe përgjegjësive te tij.

### Neni 21

***Transparenca***

1.Transparenca për punën ne Muzeut realizohet përmes:

**1.1**.Prezantimi para publikut te interesuar dhe mediave;

**1.2**.Organizimit te ekspozitave;

**1.3.**Bashkepunimit me individë, institucione dhe organizata te kulturës, arsimit dhe shkencës.

### Neni 22

**1.** Drejtori është i autorizuar qe te njoftoj me shkrim, me shtyp, radio dhe faqen zyrtare të komunës për çështjet qe kane te bëjnë me punën e Muzeut.

**Neni 23**

***Sekreti zyrtar***

**1.**Sekret zyrtar në Muze janë dokumentacioni, artefaktet dhe shënimet, transparenca e te cilave do te ishte ne kundërshtim me interesat e Muzeut, DKRS-së dhe te komunës ne përgjithësi .

**1.1.**Sekret zyrtar konsiderohen dokumentacioni dhe shënimet, të cilat janë paraparë me vendim te veçante të Drejtorisë se Kulturës, Rinise dhe Sportit.

### Neni 24

### *Mbrojtja dhe të drejtat e punëtorëve*

**1.** Për realizimin e te drejtave te punonjësve te Muzeut kujdesen eproret e strukturës drejtuese, përkatësisht drejtori i Muzeut, shefi i sektorit dhe drejtori i Drejtorisë se Kulturës, Rinisë dhe Sportit.

**1.1.**Kundër vendimit te marre nga drejtori i Muzeut, shefit te sektorit dhe drejtori i DKRS- ­së ushtrohet ankesë në Komisionin për Ankesa i Komunës së Dragashit

### Neni 25

### *Aktet e Muzeut*

**1.** Ne bazë te Statutit te Muzeut, i miratuar nga Kuvendi i Komunës së Dragashit, Muzeu ka të drejtë të nxjerr rregullore dhe vendime, të cilat duhet te aprovohen nga DKRS-ja, përkatësisht nga sektori i kulturës pranë Drejtorisë për Kulturë, Rini dhe Sport.

**1.1**. Aktet e caktuara nga paragrafi 1 i këtij neni, duhet te nxirren varësisht prej zhvillimeve nw Muze.

**1.2.** Aktet e miratuara publikohen ne tabelën e shpalljeve te Muzeut dhe faqen zyrtare të komunës.

**Neni 26 *Siguria e Muzeut***

**1**.Objekti dhe pasuria e Muzeut sigurohet 24 ore, 7 ditë në javë,

**1.1.** Pas orarit te rregullt te punës, për sigurinë e objektit obligohet kompania e sigurimeve fizike, e cila ka fituar tenderin e rregullt për sigurimin fizik të objekteve me rendësi të veçantë për Komunën e Dragashit.

**Neni 27 *Dispozitat kalimtare***

### 

Ne rast të mospërputhjeve në mes të dispozitave të këtij Statuti dhe ligjeve, të cilat rregullojnë çështjen e institucioneve të kulturës, përparësi do te kenë dispozitat ligjore kundër atyre të këtij statuti.

### *Neni 28*

Ky Statut hyn në fuqi 15 ditë pas regjistrimit në Zyrën e protokollit te Ministrisë se Administrimit të Pushtetit Lokal si dhe pas publikimit në gjuhë zyrtare në Web - faqen e Komunës dhe në “Gazetën zyrtare” të Republikës së Kosovës.

### *01.Nr: \_\_\_\_\_\_\_\_\_\_\_\_\_\_\_\_\_\_*

***Datë: \_\_\_\_\_\_\_\_\_\_\_\_\_\_\_\_2023***

***KUVENDI KOMUNAL DRAGASH***

***K r y e s u e s i***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**